Grevlingen lå stein død på fylkesvegen, etter å ha blitt påkjørt av en bil. Men bilføreren hadde ikke meldt i fra om uhellet.

Andre ringte politiet og sa i fra om dyret i vegen, og en politipatrulje sørget for at det ble fjernet.

Uhellet skjedde bare noen meter fra Fåberg kirkegård.

Det å kjøre på en grevling er for øvrig ikke noe man bør satse på. Det dyret blir nemlig helt stivt og veldig hardt når det blir redd.

En ambulanse kjørte på en grevling på Tretten for noen få år siden. Sjåføren i ambulansen mente det var som å kjøre på en tømmerstokk.

Kanskje ikke rart at ambulansens front ble smadret...